
La consfătuirea din iulie a oamenilor de teatru, consacrată problemelor re- 
pertoriului, foarte puţini regizori s-au prezentat la tribună. Să fie oare aceasta 
un semn că problemele repertoriului sînt considerate în rîndul regizorilor ca o 
răspundere exclusivă a directorului de teatru ? Căci, în adevăr, există regizori care, 
fie din mu ştiu ce „principiu“, fie din fetisizarea obligaţiilor lor profesionale, nu 
se preocupă decît de piesele pe care le pun ei în scenă. 

Absența regizorilor de la tribuna consfătuirii poate avea însă si o altă ex- 
plicatie. Regizorii se socotesc, în general, oameni de acţiune, de activitate practică, 
cel puţin asa ne-a făcut să credem unul din maeştrii regiei noastre, acum mai bine 
de un an, cînd a pus capăt in mod neînțeles de brusc discuţiilor despre regie în- 
cepute de revista Contemporanul, prin dictonul bine cunoscut „Teoria ca teoria, dar 
practica...“ i 

Personal nu cred că munca regizorului este o muncă exclusiv practică. Dim- 
potrivă. Regizorul care nu poate elabora o inläntuire logică de idei cu privire la 
arta sa este un simplu executant, un mestesugar poate, dar în nici un caz un artist, un 
creator. Arta regizorului are la bază un fond bogat de idei filozofice, estetice, 
sociale, politice. Arta regizorului realist-socialist are la bază filozofia marxist- 
leninistă, care-i orientează creația spre descoperirea şi dezvăluirea profundă a acelor 
adevăruri umane şi sociale pe care dramaturgul le-a înscris în opera sa. Fondul 
de idei şi mijloacele de creaţie ale regizorului cer şi merită permanente dezbateri, 
care nu pot duce decit la elucidarea complexelor probleme pe care fiecare etapă 
nouă în dezvoltarea artei noastre teatrale le suscită. O continuă alternanță a acti- 
vitätii creatoare practice cu dezbaterile teoretice poate avea drept rezultat o mai 
temeinică așezare ideologică a artei noastre teatrale pe de o parte, si o îmbogăţire 
a însăşi teoriei artei teatrale prin experiența practicii creatoare, pe de altă parte. 

În stagiunea care s-a încheiat, regizorii s-au manifesiat îndeosebi pe calea 
creaţiei practice. Nu e rău. Avem la indeminä un bogat material de discuţii, care, 
nu mă îndoiesc, nu se va epuiza într-un singur articol şi care se vrea doar premisa 
unor viitoare investigaţii, căutări şi, desigur, realizări ale regiei noastre spre cuce- 
rirea profunzimilor şi înălțimilor realismului socialist. 

În ciuda unor slăbiciuni flagrante ale repertoriului dezbătut pe larg în 
cadrul consfätuirii din 1—2 iulie, peisajul spectacologic al trecutei siagiuni a fost 
mai variat decît altă dată, el evoluind ca gen si stil, de la tragica Hecubä la comi- 
cele Gilcevi din Chioggia, de la filozoficul Hamlet la cotidianul Arbore genealogic, 
de la meditativa Furtună la încisiva Baia, de la melancolicul Ovidiu la răscolitoa- 

rea Tragedie optimistă, de la romanticul Despot Vodă la epica Mutter Courage. 
Sint cîteva titluri care nu vor să dovedească altceva decit că diversitatea peisaju- 
lui spectacologic nu se poate realiza în afara repertoriului, ci tocmai pe baza diver- 
sităţii repertoriului însuşi. lar valorile interesante ale unora din spectacolele rea- 
lizate anul acesta sînt în strinsă dependenţă de substanța dramatică oferită de 
textul însuşi, ca şi de capacitatea regizorului de a găsi corespondentul scenic cel 
mai pregnant şi mai expresiv al acestei substanţe. 

Ceea ce-l caracterizează pe regizorul realist-socialist, este atitudinea sa activă 
față de textul dramatic, mesajul său regizoral in raport cu mesajul autorului piesei. 
Concepţia filozofică a regizorului, poziţia sa faţă de viaţă, față de societate, se 
concretizează în viziunea sa artistică, în interpretarea operei dramatice cu mijloacele 
artei scenice. 

Să luăm un exemplu. Nemuritorul Hamlet a primit de-a lungul secolelor 
diferite interpretări, reprezentind cînd boala fără leac a melancoliei, cind incapaci- 


tatea de a acţiona a omului care gîndeşte prea mult, cînd nebunia provocată de 
vederea fantomei tatălui său, cînd vagile aspirații ale temperamentului romantic. 

lată de ce a stirnit interes şi simpatie iniţiativa colectivului craiovean de 
a aduce în faţa spectatorilor de azi ai teatrului nostru problematica bogată a tex- 
tului shakespearean. Regizorul Vlad Mugur a avut desigur în vedere unele inter- 
pretări recente ale piesei, între care aceea dată în cinematografie de către Lawrence 
Olivier, sau aceea prezentată de către Peier Brook, cu Paul Scofield în rolul prin- 
cipal. Aici însă ne interesează mai puţin originalitatea mai mare sau mai mică a 
unor soluţii scenice, si mai mult actualitatea şi forța mesajului regizoral. Specta- 
colul avea merite incontestabile. Intenţia de generalizare filozofică se concretiza în 
primul rînd în simplitatea nudă a decorului: o platformă desfăşurată pe citeva 
planuri, care, cu ajutorul cîtorva elemente reduse la esenţial si mai ales cu ajutorul 
jocului luminilor, sugera diferitele locuri ale acţiunii. Eroul principal se caracteriza 
prin luciditate și energie. Hamlet ne-a fost înfățișat ca un element activ al dramei, 
cel care conduce de fapt acţiunea, în căutarea soluţiei pentru pedepsirea vinovaţilor 
si restabilirea dreptăţii. Si totuşi, sensurile filozofice si sociale ale tragediei au rămas 
în bună măsură ascunse publicului, căruia profunda dramă a conştiinţei eroului şi 
conflictul tragic dintre acesta si societatea înconjurătoare i-au apărut reduse la 
proporţiile unei drame de familie, în care fiul caută mijloacele cele mai potrivite 
pentru a răzbuna moartea tatălui. Revolta lui Hamlet împotriva răului din lume 
s-a circumscris în sfera intereselor personale minore, adversarii săi, regele şi regina, 
fiind lipsiţi de orice semnificaţie mai adincä. Spectacolul s-a resimţit de pe urma 
căutării unei ,simplitäji* în exprimare şi interpretare, care n-a avut drept corolar 
profunzimea. Am avut 'adesea impresia, în timpul spectacolului, că regizorul a ur- 
mărit cu mai mare atenţie aspectul plastic, vizual, al unor scene, decit semnifica- 
tiile lor filozofice. De aceea, celebrul monolog „A fi sau a nu fi“ rostit în mers de 
către Hamlet (Cozorici), care străbate scena din fund spre rampă in pași grafiosi, 
urcînd si coborind platforme, şi-a pierdut înţelesul pe drum, 

Nu consider spectacolul Hamlet de la Craiova un eşec. Este un act de în- 
drăzneală artistică si, mai ales, de îndrăzneală tinerească, a cărui parţială reuşită 


www.bec.ro 


ne pune în fața uneia din problemele de bază ale regiei noastre actuale : înarmarea 
ideologică a regizorului, condiţie esenţială a teatrului realist-socialist. 


+++ 


S-a discutat mult la un moment dat în presa noastră — ca și în cea de peste 
hotare — despre factorul principal al spectacolului de teatru. În teatrul nostru nu 
mai există astăzi îndoială asupra primatului textului dramatic, dramaturgia fiind 
recunoscută drept baza spectacolului. În același timp însă e un adevăr tot atit 
de bine cunoscut că regizorul nu e un simplu traducător al unui text dramatic, 
dintr-o limbă (literară) în altă limbă (scenică). El nu e un simplu executant. Regi- 
zorul este creatorul spectacolului, operă de artă de sine stătătoare, care cuprinde 
în sine, într-o unitate artistică, toate elementele componente ale artei teatrale: 
textul (la bază), interpretarea actoricească, scenografia, artele ajutătoare. In funcţie 
de textul dramatic, desigur, regizorul comunică publicului propriul său mesaj, care 
uneori coincide pe deplin cu mesajul autorului, alteori îl completează, iar alteori 
e posibil chiar să vină în contradicţie cu acesta. 

Apare aici o problemă de cea mai mare importanţă în ceea ce priveşte atitu- 
dinea regizorului faţă de textul dramatic: datoriile si drepturile regizorului faţă 
de opera autorului şi răspunderea sa faţă de publicul căruia i se adresează. 

Cînd Marietta Sadova a introdus în Ovidiu tabloul care-l reprezintă pe poetul 
latin, pe malul mării, recitindu-şi în gînd versurile melancolice adresate patriei 
depărtate, intervenţia regizoarei a fost binevenită. Acest pasaj — unul din cele 
mai izbutite ale spectacolului de la National — imbogäfea personalitatea persona- 
jului principal al dramei pe linia adevărului istoric, fără a contraveni conflictului 
şi caracterului general al operei lui Alecsandri. Mesajul regizoral completa astfel 
opera dramatică, dind publicului de azi o imagine mai bogată si mai profundă, 
mai corespunzătoare adevărului, cu privire la poetul Trisfelor, decît izbutise sä 
dea dramaturgul Alecsandri în viziunea lui. 

Cînd însă Marietta Sadova a încercat să modifice, prin intervenţii in text, 
însuşi sensul fundamental al dramei lui Delavrancea, Viforul, întreprinderea n-a 
mai izbutit. Intentiile au fost lăndabile. O recentă cercetare a documentelor istorice, 
într-o încercare de interpretare științifică, pare sä fi luminat personalitatea şi rolul 
istoric al lui Ștefăniță într-un mod diametral opus imaginii pe care a creat-o 
Delavrancea. Caietul-program al spectacolului Teatrului Naţional din Cluj conţine 
un amplu articol semnat R. Ciocan, in care-se argumentează asupra caracterului 
progresist al domnitorului Ștefăniță, în contradicţie cu conservatorismul, reactio- 
narismul feudal al boierilor. Teoretic şi istoric, just. Numai că textul lui Delavran- 
cea nu îngăduie o asemenea interpretare. Mobilurile acțiunilor singeroase ale lui 
Ștefăniță sînt atît de limpezi in text, încît numai rescrierea piesei ar putea sä le 
întoarcă sensul individualist, egoist, într-unul patriotic, larg cuprinzător. Specta- 
colul ne-a dat de aceea un personaj contradictoriu, ale cărui gesturi si stări sufle- 


teşti erau în conflict cu propriile sale replici. 
Încercarea de a interpreta drama lui Stefänitä împotriva textului lui Dela- 


vrancea nu a reuşit. Prin aceasta nu vreau deloc să mă raliez poziţiei exprimată 
de M. Şt. Milicescu în nr. 1 al revistei „Luceafărul“ care pledează pentru un „res- 
pect idolatru* faţă de textul autorului. Socotesc că regizorul are nu numai dreptul, 

ci datoria de a interpreta o operă drama- 
tică, luminind, prin mijloacele specifice 
artei scenice, acele laturi care-i dau va- 
labilitate pentru zilele noastre, estompind 
si, la nevoie, chiar extirpind unele pasaje 
mai obscure, mai confuze, capabile a în- 
tuneca limpezimea şi eficienţa mesajului 
piesei. Textul spectacolului mu cores- 
punde totdeauna cu textul literar şi este 
ştiut că rareori Shakespeare e jucat în 
versiune integrală, chiar la el acasă. 
Aceasta nu înseamnă însă deloc că regi- 
zorul este liber să facă orice vrea din 
textul dramatic. În nici un caz, el n-are 
dreptul să trădeze opera autorului. Da- 
toria sa este de a descoperi sensurile 
majore ale operei, de a le transmite pu- 
blicului în imagini scenice sensibile si 
inteligibile. Atitudinea novatoare a regi- 
zorului realist-socialist constă in desco- 
perirea unor sensuri noi, mai adinci, mai 
George Vraca în rolul titular al piesei „Ovidiu“ cuprinzătoare, într-o operă dramatică, pe 
de Vasile Alecsandri (Teatrul ,,1. L. Caragiale“) baza textului existent. De aci, strinsa 

legătură între tradiţie şi inovație in tea- 

trul nostru. 

În ceea ce priveşte Viforul, cred că piesa poate şi trebuie să fie curățată 
astăzi de elementele naturaliste, către care Delavrancea a fost împins la vremea sa 
de moda curentă. Stefänitä devine, în cazul acesta, dezbärat de dezläntuirile pato- 
logice, o imagine a domnitorului feudal tiran, egoist si ambițios, in conflict cu 
tradiţia patriotică moştenită de la marele Ştefan. 

La Teatrul Tineretului, regizorul N. Massim a căutat o interpretare mai 
apropiată de textul lui Delavrancea, axindu-si spectacolul pe ideea conflictului 
dintre capriciosul Ștefăniță şi tradiţia patriotică a lui Stefan cel Mare. Dar mij- 
loacele prin care regizorul a înţeles să reprezinte tradiţia lui Stefan, imaginea 
domnitorului proiectată pe cortina de tul ca un leiimotiv plastic al fiecărui act, 
împreună cu leitmotivul muzical scos din „Rapsodia romînă“ de George Enescu, 
care însoțește sonor fiecare moment evocator al piesei, dau domniei lui Stefan 
un caracter idilic-patriarhal, tinzînd către o idealizare cu totul nepotrivită a tre- 
cutului. Departe de a reprezenta o atitudine actuală faţă de un text dramatic 
din trecut, spectacolul de la Teatrul Tineretului realizează un fel de poleire a 


tradiției, cu care nu putem fi de acord, cum n-am fost de acord cu inovaţia 
forțată a Marietiei Sadova. 


Într-o situaţie privilegiată s-a aflat Dan Nasta la punerea în scenă a dra- 
mei lui Alecsandri Despot Vodă, deoarece între concepţia regizorului, textul piesei 
şi adevărul istoric nu existau contradicții flagrante. Dan Nasta, regizor şi interpret 
principal, a înfățișat în Despot un tip reprezentativ de aventurier al Renaşterii, 
ambițios si perfid, strălucitor şi cuceritor, lipsit de scrupule, gata să cîştige un 
iron într-o zi si să-l piardă a doua zi. Jucată într-un decor monumental, care men- 
ține prezentă în faţa spectatorilor tradiţia glorioasă a Moldovei, sub forma unor 
fresce uriașe, reprezentindu-i pe dommitpeihetnecutului, drama ascensiunii si rapidei 


rostogoliri a lui Despot dezvăluie vremelnicia si precaritatea oricăror veleitäti care 
nu se sprijină pe voința poporului si nu urmăresc binele ţării. Finalul tragic al 
lui Despot apare astfel mai puţin ca un act al fatalităţii oarbe, executat de mina 
iresponsabilului Ciubăr Vodă, devenit călugăr, şi mai mult ca o necesitate istorică. 
Faţă de această concepţie justă a regizorului în interpretarea sensului istoric- 
filozofic al piesei, au surprins neplăcut antractele populate de bătăile de toacă, de 
clopote si de slujba religioasă,care n-aveau nici o justificare logică şi dădeau 
spectacolului un caracter mistic, fără mici o legătură cu sensul şi caracterul pie- 
sei. Nu erau desigur necesare nici unele cochetării regizorale, care nu contribuie 
la adincirea intelesurilor piesei, chiar dacă pot ului publicul prin noutatea ima- 
ginii, ca de pildă împărțirea tabloului 2, din actul 1, în alte trei tablouri, prin 
invirtirea scenei, astfel încît convorbirea lui Lăpuşneanu cu credinciosul Toma 
să aibă loc într-o încăpere din spatele sălii tronului. Efectul plastic obţinut prin 
diagonala şirului de strane privite din spate era frumos, dar, din păcate, gratuit. 
După cum gratuită era şi alternanța de rostire directă si transmisie prin difuzor, 
în cadrul aceluiaşi monolog al personajului principal. 
+++ 


O trăsătură îmbucurătoare a regiei noastre în stagiunea care a trecut, este 
curajul abordării unor opere dramatice de mare profunzime şi complexitate, opere 
pătrunse de patos revolu- 
tionar, pe care spectatorul 
nostru le aştepta de multă 
vreme. Nu numai curajul 
abordării, ci si reuşita re- 
zolvării unor spectacole ca 
Tragedia optimistă la Tea- 
trul Naţional Craiova, Baia 
la Teatrul  Muncitoresc- 
C.F.R. dau dovada unei 
maturizări a regiei noastre 
pe drumul realismului so- 
cialist, cu luminoase per- 
spective de viitor. 

Dificultatea in pu- 
nerea în scenă a acestor 
piese consta, după analiza 
şi însuşirea pasionată a 
problematicii textului, în 
găsirea acelor mijloace de 
expresie scenică, prin care 
întreaga lor bogăţie de idei, 
de imagini dramatice, de 
viaţă, să poată fi transmisă 
publicului într-un mod cât 
mai emoţionant si convin- 
gätor. Revoluţionare în con- 
ținut, ambele piese sînt re- 
volutionare şi în structura 


yöni x Al. Critico (Stefänitä) şi Doina Tuţescu (Doamna Tana) în 
dramatică, cerînd o rezol- ,. ViforuMWwde.cikhe&to Delavrancea (Teatrul Tineretului) 


vare. scenică corespunzătoare, îndrăzneață şi expresivă. Acest lucru l-au înţeles 
cei doi regizori — Vlad Mugur pentru Tragedia optimistă şi Horea Popescu pentru 
Baia — care, nu întîmplător, şi-au realizat concepţia cu ajutorul aceluiași pictor 
scenograf, Jules Perahim. Ceea ce era necesar şi a fost realizat, era găsirea unui 
echilibru just între real şi convenţional, pentru a comunica spectatorilor, pe baza. 
sugestiei poetice, idei, sentimente, atmosferă. Unitatea între real şi convenţional 
s-a realizat îndeosebi prin încorporarea decorului în acţiunea scenică, astfel încît, 
făcînd -corp comun cu personajele, actionind uneori odată cu ele, să-și piardă 
convenftionalitatea, cäpätind viaţă si expresivitate. 

În rezolvarea Tragediei optimiste, Vlad Mugur a scos în evidență îndeosebi 
latura poetică a piesei, pe de o parte prin patosul romantic al plutonierilor-comen- 
tatori, pe de alta, prin sugerarea — mai mult decit reprezentarea — unor scene 
de bătălie. Îi reproşez folosirea prea frecventă a surdinei, care a dus la estom- 
parea pe alocuri a clocotului si välmäsagului in care se căleau noii ostaşi ai revo- 
luţiei. Dar în același timp, apreciez realizarea unor momente scenice deosebit de- 
expresive, ca, de pildă, moartea lui Vainonen, suspendat peste puşca înfiptă în 
pămînt (imagine care unora le-a părut artificială, dar miemi s-a părut perfect vero-- 
similă si de o mare forţă sugestivă, tragică) sau, mai ales, moartea Comisarului. 
Această imagine finală a spectacolului subliniază, în mod pregnant, sensul optimist 
al tragediei lui Vs. Visnevski: înaintînd încet, pe spirala simbolică, sprijinită de 
marinarii credincioși, Femeia-comisar se opreşte în punctul cel mai de sus, pentru 
a-şi transmite de acolo ultimele cuvinte, mesajul său de luptă şi de victorie. Pozi- 
tia ei dominantă asupra cimpului in care se aflau aliniati marinarii dă morţii 
Comisarului un sens măreț, de încredere şi certitudine a victoriei, care exemplificä 
noul conţinut conferit tragediei, în zilele moastre, de către revoluţia socialistă. 

In Baia întîlnim numeroase asemenea imagini scenice semnificative. Aici, 
sîntem în plină convenţie teatrală, de la decorul stilizat la maximum, pină la inter- 
pretarea grotescä, caricaturală, a unor personaje (vezi, de pildă, dactilografa inter- 
pretată de Tamara Buciuceanu), si totuşi, sensurile satirice, ca şi cele poetice, ale 
piesei, au apărut puternice şi limpezi, tocmai prin folosirea acestor mijloace con- 
ventionale. Pentru că regizorul a urmărit fidel şi inteligent linia textului, izbutind 
să îmbine grotescul satirei cu patosul revoluţionar, într-o unitate dialectică, proprie 
operei maiakovskiene. 

Căutarea unor mijloace de o cît mai mare expresivitate s-a vădit şi in alte- 
spectacole ale stagiunii. Drama eroică sovietică a solicitat si pe alţi regizori, prin 
caracterul ei revoluţionar, profund inovator. 

Cele două spectacole cu Uraganul lui Bill Beloţerkovski, la Teatrul Muni- 
cipal și la Teatrul Naţional din lași, au mărturisit încercările celor doi regizori, lon 
Olteanu şi Dan Nasta, de a merge pe o cale proprie, neasemănătoare celei urmate de 
Mossoviet, acum patru ani, pentru a ajunge însă la aceeaşi ţintă: oglindirea dru- 
mului greu, furtunos, dar sigur, parcurs de revoluţia proletariatului, sub conducerea 
partidului comunist, pînă la victoria finală. Nereusita spectacolului de la Munici- 
pal se datora, cred, unei neconcordanţe între regie şi scenografie. Regia a urmărit 
crearea unor imagini monumentale, care nu puteau nicidecum să încapă în spaţiul 
zgircit de joc, realizat prin unghiul celor două panouri cenuşii transparente, con- 
cepute de pictorul Toni Gheorghiu, ca un cadru unic, uşor transformabil, al acţiunii. 
De aci, o notă de artificial în întregul spectacol, lipsit de ritm şi de fiorul lăuntric, 
care în spectacolul Mossovietului ne emoftionase, convingindu-ne. Mai dinamic, 
datorită îndeosebi folosirii turnantei la vedere, spectacolul Teatrului Naţional laşi 

Scenă din „Uraganul“ 


din mm Cimecro (Teatrul 


a avut citeva momente reuşite, care completau atmosfera, sugerind detalii vii, din- 
colo de litera textului, dar în sensul acestuia (ca de pildă, chipurile apărute din 
umbră, pe turnantă, ajutind la caracterizarea unor personaje si la precizarea unor 
situaţii). Totuşi, turnanta n-a putut da decât un dinamism exterior, ritmul acţiunii 
personajelor fiind adesea trenant, dind spectacolului un aspect dezlinat, contrar 
spiritului piesei (vorbesc de spectacolul de la Bucureşti, care se pare, se deosebea 
de cel de la sediu, din pricina lipsei de repetiţii). Cu totul de neînțeles a apărut 
absența din spectacol a unui tablou important ca acela al muncii voluntare, tablou 
luminos, optimist, care subliniază caracterul popular al piesei, şi a cărei semnifica- 
ție pare sä nu fi fost înțeleasă de regizor (din nou problema drepturilor si räspun- 
derii regizorului faţă de textul dramatic). Interesant prin unele soluţii scenice si 
prin intenţia de sugestie poetică, nouă pe scena încărcată de tradiţie a Teatrului 
Naţional din lași, spectacolul Uraganul dădea totuși impresia unei substituiri a 
tensiunii dramatice lăuntrice printr-un dinamism exterior (vezi şi scenele „vii“ 
petrecute dincolo de ușa biroului Președintelui), creat prin mijloace neîncorporate 
organic ideii principale. 

Această legătură organică dintre conţinutul de idei şi mijloacele de expresie 
este una din condiţiile esenţiale ale spectacolului realist-socialist. Aceasta nu în- 
seamnă de loc că realismul socialist stabileşte nu ştiu ce fel de bariere în calea 
folosirii unor cît mai variate mijloace de expresie. Dimpotrivă. Diversitatea ge- 
nurilor, a stilurilor, a: formulelor, este o caracteristică a artei realist-socialiste, 
care descätuseazä fantezia creatoare, angajind-o în mod liber si conştient în slujba 
unui conţinut de idei înaintat. Căutările si încercările regizorale pentru realizarea 
unei maxime expresivitäti a artei teatrale sînt binevenite, indispensabile chiar, 
pentru creșterea puterii de influențare a spectacolului de teatru asupra maselor 
de spectatori. Consider că în această privință în stagiunea încheiată teatrul nostru 
a făcut progrese considerabile. 

Si nu putem trece cu uşurinţă peste unul din evenimentele cele mai în- 
semnate ale acestei stagiuni : primul spectacol brechtian în limba romînă, Mutter 
Courage, pus în scenă de Mauriciu Sekler la Teatrul Naţional din Iași. Interesant 
e că tocmai pe scena unui teatru in care stilul traditionalist de joc, ușor patetic 
si grandilocvent, a păstrat încă rădăcini adinci, a fost experimentatä una din 
formulele noi de expresie scenică, teatrul epic. Explicaţia ar putea fi găsită in 
elanul creator si dorinţa de înnoire a colectivului ieșean, ca si în priceperea regi- 
zorală a lui M. Sekler, fost pe vremuri cirac în trupa lui Brecht însuși. 
Regizorul a urmărit realizarea unui spectacol care să pună în valoare ideile tex- 
tului, în imagini accesibile spectatorilor, şi care să nu contrazică factura epică 
a piesei. Panourile pe care se proiectau motto-urile fiecărui tablou pregăteau 
publicul pentru înţelegerea si aprecierea acțiunii scenice. Decorul, mai puţin decît 
o construcţie şi mai mult decît o simplă sugestie, marca locul acţiunii. Spectacolul 
se desfăşura între două imagini deosebit de elocvente, infätisind două etape hotă- 
ritoare ale destinului Annei Fierling. Între imaginea optimistă cu care se începe 
spectacolul — căruța trasă de cei doi băieţi, aducind în prim plan chipul vigu- 
ros si încrezător al ,mäicutei Curaj“, care cîntă cît o ţine gura un cîntec popular 
militar — si imaginea finală, a cärujei care abia se mai urneste, trasă de vivan- 
diera imbätrinitä si impietritä de durere, se desfäsoarä destinul tragic al acestei 
femei, profitoare si totodatä victimä a räzboiului. Regizorul a dat dovadä de, 
o înţelegere si un tact deosebit, indrumind interpreta pe o linie care sä justi- 
fice acţiunile eroinei, fără a o absolvi total. Optimismul Annei Fierling vine din 
inconstienta ei, iar înţelepciunea personajului ţine mai mult de instinctul de con- 

Scenă din , Mutter Courage" de Bertolt Brecht (Teatrul Naţional 
„Vasile Alecsandri“ - laşi) 


servare decit de capacitatea de înțelegere a lumii. Cel mai puternic sentiment 
care o leagă de viaţă pe Anna Fierling este dragostea pentru copiii ei şi tocmai 
în acest sentiment războiul loveşte fără crutare, dînd astfel un răspuns reve- 
lator. tragicei ei orbiri. Aceste linii majore ale piesei lui Brecht au apărut în 
spectacolul Nationalului ieşean, evidenţiate cu claritate şi fără ostentatie. 
Teatrul lui Brecht este prea puţin cunoscut în ţara noastră, iar specta- 
colul Teatrului Naţional din laşi cere zăbovire mai îndelungată, punind in dis- 
cutie modul de reprezentare a teatrului brechtian, la noi, tinänd seama de specificul 
acestui teatru. Am ţinut însă sä semnalez aci spectacolul ieşean, ca pe una din 
reusitele încercări ale trecutei stagiuni, de a găsi mijloacele noi de exprimare 
a unui conținut de idei înaintat, a unui mesaj înflăcărat, de pace şi de progres. 
Aceste căutări trebuie continuate. Condiţia reuşitei lor este însă tocmai acea 
legătură organică cu textul dramatic, cu intenţia autorului, pe baza căreia regi- 
zorul îşi construieşte propriul său mesaj. În afara textului, în, afara ideii sale 
centrale, căutările regizorale nu pot duce decit la impas, la încărcarea speota- 
colului cu podoabe gratuite, care în loc să-l îmbogăţească, îi säräcesc conţinutul. 
Spectacolul Hotel Astoria de la Teatrul „Nottara“, de pildă, pus in scenă de 
Sorana Coroamă, era opera unei bogate fantezii regizorale. Un prolog cinema- 
tografic îl introducea pe spectator treptat, în atmosfera piesei, punîndu-l în con- 
tact şi cu unele personaje, prin sugerarea antecedentelor lor. Un joc savant de 
lumini care făcea să vibreze umbra colorată a candelabrului pe perete, sau alter- 
nanfa de alb şi negru a jaluzelelor, dădea atmosferei scenice un aer nesigur, de 


www.Fnlec.ro 


provizorat, propriu momentului dramatic pe care piesa îl evoca. Şi totuşi, aceste 
mijloace exterioare nu puteau suplini lipsa de unitate de stil a jocului actorilor, 
care spărgeau unitatea spectacolului însuși, prin alăturarea neorganică a stilului 
de tragedie greacă (Maria Comşa), celui de comedie satirică (Arcadie Donos) sau 
de dramă psihologică (Titus Lapteş). 

S-a întîmplat şi cazul ca regizorul să dea mai mare atenţie factorilor tehnici, 
decit factorului uman şi ideologic al spectacolului. Am asistat atunci la rezul- 
tate triste, ca, de pildă, la Meşterul Manole, pus în scenă de Gh. Jora la Teatrul 
Armatei. Ocupat cu găsirea unor noi mijloace de manevrare şi filtrare a luminii, 
regizorul a neglijat sarcina sa capitală : aceea de a limpezi şi a exprima prin 
spectacol poziţia sa față de conţinutul de idei al piesei. Mesajul autorului, insu- 
ficient de clar exprimat in text, a fost escamotat de-a binelea în spectacol, in care 
mijloacele plastice şi tehnice moderne se aflau în divorţ total cu jocul patetic- 
declamator al actorilor. 

Unitatea dialectică dintre conţinut si mijloacele de exprimare, condiţie esen- 
țială a artei realiste, este periclitată adesea din pricina tendinței unor regizori de 
a-şi demonstra fantezia şi originalitatea. 

Cînd în Ciocirlia, prezentată de Teatrul de Stat din Oradea, în regia lui 
Radu Penciulescu, inchizitorul ocoleşte scena in paşi dansanti, făcînd mişcări 
aproape coregrafice în jurul loanei, imaginea, deşi convenţională, ne sugerează 
salturile fiarei în jurul prăzii lipsite de apărare şi ni se pare firească şi elocventă. 
Dar cînd în acelaşi spectacol, la început, personajele ies din fosa orchestrei şi 
intră în scenă, unul cite unul, pe ritmul unei muzici lipsite de melodie, obsedante, 


Scenă din „Arborele genealogic“ (Teatrul Naţional „1. L. Caragiale“) 


într-un timp extrem de lung. jucindu-se cu nervii spectatorilor pină la limita 
rähdärii, procedeul ni se pare exagerat si golit de sensul pe care, probabil, regizorul 
a intenţionat să i-l dea. 


+++ 


Fără. îndoială că mesajul regizorului trebuie să se exprime cel mai direct şi 
mai deplin în punerea în scenă a piesei originale contemporane. De la munca 
cu autorul pînă la realizarea finală a spectacolului, regizorul îşi afirmă poziția 
sa de combatant pe frontul oglindirii realității noastre în dezvoltarea ei revolutio- 
nară, contribuind prin aceasta la transformarea realității, la formarea constiin- 
jei socialiste a oamenilor muncii. Din păcate însă, tocmai aici se manifestă cea 
mai gravă slăbiciune a regiei noastre în ultima stagiune. 

Absența regizorilor (cu puține excepții) de la tribuna consfătuirii din iulie 
este şi un semn că ei s-au preocupat prea puţin de problema repertoriului si, mai 
ales, de repertoriul original. Nu se poate spune că ei n-au pus În scenă piese noi 
originale. Datele statistice arată, dimpotrivă, un număr nemaiintilnit în trecut 
de premiere rominesti. Dar de calitatea scăzută a multora din aceste- piese, de 
greşelile ideologice ale unora dintre ele, răspund în bună măsură si regizorii care 
le-au pus în scenă. Aceasta, pentru bunul motiv că atitudinea activă a regizorului 
faţă de textul dramatic începe de la prima lectură a textului. de la analiza pro- 
fundă ideologică şi artistică a operei, care nu se poate să nu ducă la dezvăluirea 
släbiciunilor sale si la dorința de a le îndrepta în măsura posibilului prin buna 
îndrumare a muncii dramaturgului. Aceasta cere din partea regizorului cel puţin 
trei lucruri : pasiune, orientare si combativitate ideologică, meșteșug. Dar toate trei 
laolaltă nu se întîlnesc prea des la noi. 

Există încă, din păcate, un fel de prejudecată în rîndurile regizorilor, cu 
privire la posibilitatea creării unor spectacole originale şi interesante cu piese 
contemporane autohtone. Ei uită că stilul marilor teatre ale lumii s-a creat pe 
baza dramaturgiei autohtone, că din inima dramaturgiei lui Molitre a crescut 
Comedia Franceză, că Lawrence Olivier a devenit celebru interpretind operele lui 
Shakespeare şi ale contemporanilor englezi, că teatrul lui Brecht s-a născut din 
propria sa dramaturgie, că Stanislavski şi-a creat sistemul îndeosebi pe baza 
operelor lui Cehov, Gorki, Alexei Tolstoi, că marea şcoală realistă a teatrului 
rominesc are la temelie opera lui Caragiale, Alecsandri, Haşdeu, Davila. Adevă- 
rata originalitate a regizorului constă în dezvăluirea profundă a sensului epocii 
sale, a vieţii contemporanilor săi, şi această originalitate nu poate lua fiinţă in 
afara dramaturgiei naţionale, în afara acelor opere care oglindesc ele însele epoca 
noastră, în contradicţiile sale esenţiale. Regizorul devotat poporului trebuie să ia 
parte la însăşi făurirea acestor opere, ajutind si indrumind autorul prin spiritul 
său lucid, prin experiența sa de om al scenei. ) 

Munca regizorului cu autorul a intrat de fapt în practica multor teatre ale 
noastre. Dar adesea ea are un aspect formal, reducîndu-se la corectarea unor slă- 
biciuni tehnice, de construcţie, fără o atenţie specială acordată conţinutului. De 
aceea, atitea piese au ajuns în ajun de premieră şi uneori chiar la premieră cu 
slăbiciuni ideologice. Fără îndoială că pentru a-l putearajuta pe dramaturg să, 
oglindească mai bine viaţa în opera sa, regizorul trebuie să cunoască, la rîndul 
său, viaţa si nu în aspectele ei superficiale, intimplätoare, ci in resorturile ei 
profunde, să cunoască legile ei de dezvoliare. Un regizor pasionat care cunoaşte 
viața, care vrea să comunice spectatorului nostru un mesaj activ revoluţionar, nu 
poate accepta pasiv o piesă care denaturează realitatea, o piesă in care noul Ìn- 


www.oibăec.ro 


cearcă timid să apară în umbra vechiului. Ci va lupta pentru ca în spectacolul 
său realitatea să apară în datele ei majore, esenţiale. Pentru aceasta isi va mo- 
biliza întreaga fantezie creatoare. 

În speciacolele originale din siagiunea trecută de puţine ori am văzut ma- 
nifestindu-se fantezia regizorului pentru a pune în valoare într-un mod nou, per- 
sonal, tema piesei. Am asisiat la spectacole corecte, „cuminţi“, în care platitudi- 
nea unor texte căpăta cu atit mai multă putere. Au existat şi încercări de 
„Supralicitare“ : Sorana Coroamă a. încercat să facă din mediocritatea Microbilor 
o savuroasă comedie, iar Ion Olteanu a căutat în Flacăra vie simboluri profunde, 
märefe. N-au izbutit, pentru că un text trebuie ajutat mai întîi in el însuși pentru 
a forma baza valabilă a unui spectacol. Textul transformat în pretext de spec- 
tacol isi descoperă fără greș goliciunea. 

Mai grav stau lucrurile cu unele spectacole în care regia, dintr-o insuficientă 
analiză a conţinutului, a accentuat slăbiciunile pieselor sau a contribuit la unele 
denaturări ale mesajului lor. Caracterul melodramatic al piesei Umbra baroanei 
a fost subliniat parcă inadins de jocul actorilor Teatrului Armatei, pe care Ion 
Sahighian nu i-a orientat suficient spre o linie de interpretare realistă, mai aproape 
de adevărul vieţii şi mai justă ideologic (vezi intimpinarea, plină de emoție ce se 
face, la înapoierea in ţară, transfugului legionar). 

Corecte, färä mari desfäsuräri de fantezie, dar si färä denaturäri ale con- 
ținutului, au fost spectacole ca Arborele genealogic, pus în scenă de Moni Gheler- 
ter la Teatrul Naţional din Bucureşti, sau Ultimul tren, pus în scenă de N. Tompa 
la Tg. Mureş. E adevărat că o atitudine critică mai adincă faţă de eroina princi- 
pală a Arborelui genealogic ar fi înlăturat unda de simpatie care pluteşte in 
jurul Suzanei Manea Voineşti. După cum, o mai stăruitoare solicitare a fanteziei 
creatoare ar fi dus la o rezolvare mai bogată, mai vie a ultimului act din Ultimu? 
tren. NE + i) 

Simpla corectitudine nu mai poate să ne mulțumească. Căutarea unor mij- 
loace noi de expresie, sugestive, elocvenie, este tot atit de necesară şi chiar mai 
necesară — pentru piesa contemporană autohtonă, pentru piesa care, legată de 
viața oamenilor de azi, este menită a influenţa şi deci a educa mai direct si mai 
puternic masele de spectatori. 

Spectatorul de azi, care trăieşte zi de zi evenimente mari, răscolitoare de 
conștiință, nu poate accepta să i se infäjiseze imagini palide, inexpresive, cenușii, 
neconvingătoare despre propria lui viaţă. Datoria regizorului nostru este ca, ală- 
turi de autorul dramatic, să fie un crainic al vremurilor noi, un educator al 
poporului, un luptător. Recunoştinţa poporului se va îndrepta spre el tocmai pentru 
acele spectacole care vor oglindi în imagini mai vii, mai colorate, mai puternice 
şi veridice, poezia aspră, dramatică a vieţii noastre de azi. 

Regizorii noştri au cîștigat acum în experienţă si în măiestrie. Montarea unor 
piese de seamă din dramaturgia sovietică sau din dramaturgia altor popoare arată 
că ei au aflat calea spre găsirea mijloacelor de expresie în stare să ducă la întru- 
chiparea scenică a temei revoluționare. Datoria lor este ca, pe baza experienţei 
dobindite, să-și folosească fantezia creatoare întru îmbogățirea acestor mijloace 


scenice, întru comunicarea cât mai elocventă a mesajului revoluţionar al realităţii 
noastre. Wwww.cimec.ro 


